Document ID: 32009R0071

UREDBA KOMISIJE (ES) št. 71/2009
z dne 23. januarja 2009
o določitvi količine koruze, ki je na voljo za intervencijo za fazo 2 v tržnem letu 2008/2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
ob upoštevanju Uredbe Komisije (CE) št. 687/2008 z dne 18. julija 2008 o uvedbi postopkov za prevzem žit s strani plačilnih agencij ali intervencijskih agencij in določitvi metode analiz za ugotavljanje kakovosti žit (2) in zlasti drugega pododstavka člena 3(2),
ob upoštevanju naslednjega:
(1)
Člen 3 Uredbe (ES) št. 687/2008 določa pravila za dodelitev količin koruze, ki so upravičene do intervencije v tržnem letu 2008/2009. Dodelitev poteka v dveh fazah, imenovanih „faza 1“ in „faza 2“.
(2)
Celotna količina koruze, ponujena v intervencijo v fazi 1, ki je trajala od 1. avgusta do 31. decembra 2008, ni presegla omejitve, določene v drugem pododstavku člena 11(1)(a) Uredbe (ES) št. 1234/2007. Zato je primerno, da se objavi količina koruze, ki je na voljo za intervencijo v fazi 2 v tržnem letu 2008/2009.
(3)
Faza 2 začne teči dan po tem, ko se v skladu s tretjim pododstavkom člena 3(1) Uredbe (ES) št. 687/2008 v Uradnem listu Evropske unije objavi količino, ki je za to fazo še na razpolago za intervencijo. Ta dan je prvi dan za oddajo ponudb v vseh državah članicah, ta faza pa se zaključi najpozneje 30. aprila v Grčiji, Španiji, Italiji in na Portugalskem, 30. junija na Švedskem in 31. maja v drugih državah članicah. Zato je treba za začetek veljavnosti te uredbe določiti dan objave v Uradnem listu Evropske unije -
SPREJELA NASLEDNJO UREDBO:
Člen 1
Količina koruze, ki se lahko ponudi v intervencijo v fazi 2 tržnega leta 2008/2009 v skladu s členom 3 Uredbe (ES) št. 687/2008 znaša 172 377 ton.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. januarja 2009

Labels: 3
17